AIŠKINAMASIS RAŠTAS

Dėl savivaldybės turto perdavimo pagal patikėjimo sutartį uždarajai akcinei

bendrovei „Molėtų vanduo“

**1. Parengto tarybos sprendimo projekto tikslai ir uždaviniai**

Įgyvendindama Molėtų rajono savivaldybės strateginio veiklos plano 2018-2020 metams, patvirtinto Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“, 3 programos „Infrastruktūros objektų ir gyvenamosios aplinkos tvarkymo ir priežiūros programa“ 03.06.01.01 priemonę „Vandentiekio tinklų atnaujinimas ir plėtra Molėtų mieste ir seniūnijose“ ir 03.06.01.02 priemonę „Buitinių nuotekų tinklų atnaujinimas ir plėtra Molėtų mieste ir seniūnijose“, Molėtų rajono savivaldybės administracija 2018 metais vykdė projektą „Susisiekimo komunikacijų kelių (gatvių) Molėtų miesto Pastovio g. S. Neries ir Siesarties g. rekonstravimas, įdiegiant saugumo priemones“ (toliau – Projektas). Projekto įgyvendinimo metu buvo rekonstruotos gatvės ir pastatyti nauji inžineriniai lauko vandentiekio ir buitinių nuotekų tinklai.

Molėtų rajono savivaldybės savarankiškąją funkciją – geriamojo vandens tiekimo ir nuotekų tvarkymo organizavimas – įgyvendina UAB „Molėtų vanduo“ (toliau – Bendrovė), todėl Projekto metu pastatyti inžineriniai lauko vandentiekio ir buitinių nuotekų tinklai šiuo metu pagal patikėjimo sutartį perduodami Bendrovei funkcijos vykdymui.

Šio sprendimo tikslas - Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – naujus lauko vandentiekio ir buitinių nuotekų tinklus (unikalūs Nr. 4400-5101-1577, 4400-5089-2725, 4400-5089-2847, 4400-5089-2814) - pagal turto patikėjimo sutartį perduoti 5 (penkeriems) metams Bendrovei vykdyti savivaldybės savarankiškąją funkciją.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 30 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įgyvendinta 2018 m. Molėtų rajono savivaldybės aplinkos apsaugos programos Nr. 04 priemonė 04.02.01.07, kurios pagalba bus išplėsta komunalinių atliekų surinkimo infrastruktūra, ir tai suteiks gyventojams didesnes galimybes tinkamai tvarkyti komunalines atliekas.

Neigiamų pasekmių nėra.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.